NaiveNeuron/SloPal huggingface dataset:
Žarnay, Oto, poslanec NR SR (2017-05-19):
Ďakujem. Ďakujem, pán kolega poslanec Mizík, za vaše slová, za vaše úprimné slová na moju adresu. Ja si vážim každého učiteľa, ktorý vo svojom živote sa snažil niečo žiakom dať. Tak vás, takisto aj pána Poliačika a ďalších kolegov, ktorí sú tu v parlamente zastúpení z radov učiteľov. Niekedy, viete, pán poslanec Mizík, niekedy učiteľ môže učiť aj desať, pätnásť rokov a za tých desať rokov neurobil nič užitočné alebo tie jeho, ten jeho prístup k žiakom nebol taký ako prístup iných ľudí, ktorí mohli v školstve zotrvať len krátky čas. Ale nie tomu som sa chcel venovať, ale vašim argumentom. Hovoríte o nekompetentnosti riaditeľa, že nie je to presne stanovené, čo je nekompetentný riaditeľ. No, máte pravdu v tom, áno, že asi v tomto návrhu sa nedá presne definovať, čím sa vyznačuje nekompetentný riaditeľ, lebo každý si pod tým môže niečo iné predstaviť. Ako ste spomínali, človek, ktorý vykonáva bossing na pracovisku, človek, ktorý sa dopúšťa nejakých hospodárskych deliktov, ale myslím si, že takéto veci sa dajú riešiť aj prostredníctvom iného zákona alebo možno to rieši aj Trestný poriadok, neviem, teraz nie som si tým istý. Potom hovoríte, a tomu by som sa chcel venovať viac, že prečo okliešťovať kompetencie a prenášať právomoci na ministra školstva. Viete, pán poslanec, keby som nevychádzal z vlastnej skúsenosti, keď ešte ministrom školstva bol pán Čaplovič, ktorý viackrát bol oslovený v mojom prípade, aby zasiahol, a on a verejne neustále deklaroval, že nemôže nič urobiť, pretože ako minister školstva nemá právomoc prikázať zriaďovateľovi školy, aby prepustil riaditeľa alebo aby nejak minister školstva výraznejšie mohol zasiahnuť, tak by som o tom vôbec nerozprával. A, bohužiaľ, nie je to len môj prípad, ale sú to prípady ďalších učiteľov, ktorí mi píšu, že adresovali svoju... (Prerušenie vystúpenia časomerom.)
Hrušovský, Pavol, podpredseda NR SR (2011-03-24):
Pán poslanec Vážny?
Grendel, Gábor, podpredseda NR SR (2021-06-23):
Prezentujme sa a hlasujme. (Hlasovanie.) Prítomných 131 poslancov, za 86, proti 7, zdržalo sa 38, hlasovali všetci prítomní. Tento návrh je schválený.
Jarjabek, Dušan, poslanec NR SR (2021-05-28):
Ďakujem veľmi pekne. Ja si myslím, že je načase, aby tuná niečo zaznelo aj z normálne logicky rozmýšľajúceho občana, a nie ekonóma, aby tomu teda rozumel každý, o čo tuná vlastne ide. Dámy a páni, keď sa zvyšuje deficit, niekto, samozrejme, ten deficit musí zaplatiť. No to ho musí zaplatiť, pochopiteľne, občan ho musí zaplatiť. A akým spôsobom musí zaplatiť? No, pochopiteľne, nijako inak, budú sa zvyšovať dane. Toto je príprava na jedno drastické zvyšovanie daní v budúcom období. Čiže v konečnom dôsledku, o čo tuná vlastne ide, najskôr sa zlikviduje občan takýmto spôsobom, ktorý schudobnie, potom sa zlikvidujú inštitúcie, ktoré takýmto spôsobom schudobnejú, a nakoniec sa zlikviduje štát. O toto tuná ide. O nič iné. O likvidáciu Slovenska takýmto drastickým, jedným hanebným spôsobom, o čom sa tuná už bavíme niekoľko dní. Toto celé smeruje k likvidácii Slovenskej republiky. Ďakujem.
M. Číž, podpredseda NR SR: (2007-09-19):
Teraz má slovo pani poslankyňa Žitňanská.
Kiššová, Jana, poslankyňa NR SR (2017-05-11):
Ďakujem veľmi pekne. Len veľmi krátka poznámka. Ty si, pán kolega, povedal o tom, že akým spôsobom sa v rôznych iných civilizovaných krajinách stavia, že keď sa vidí niekde nejaký strom alebo nejaká vážna prekážka, že jednoducho existujú alternatívy. Áno, presne takto sa to robí, existujú alternatívy, robí sa to v mnohých krajinách, že jednoducho pokiaľ sa nepodarí vykúpiť alebo nejakým spôsobom získať vlastnícke právo k nejakému pozemku, tak existujú alternatívy, ako sa to dá obísť. Ale tu sa ide ako buldozér. Ale toto je možno až otázka na prvé čítanie k obsahu zákona. My teraz hovoríme o tom, že zrýchlené legislatívne konanie a prečo sa to takýmto spôsobom znásilňuje, pretože toto naozaj ideme znásilniť, nejaký proces, len preto, aby sme zadusili debatu. My tu ideme zadusiť debatu, ktorá, si myslím, že pri takto dôležitej veci je nevyhnutná, a my ju ideme zadusiť. Ďakujem.
Petrák, Ľubomír, poslanec NR SR (2018-09-11):
Ďalej gestorský výbor odporúča hlasovať o pozmeňujúcom návrhu k zmene účinnosti zákona, ktorý je uvedený v III. časti spoločnej správy, o bodoch 1 až 4 hlasovať spoločne s odporúčaním gestorského výboru tento návrh schváliť.
Vons, Peter, poslanec NR SR (2020-10-20):
Ďakujem. Ja len zareagujem na vystúpenie pána Roberta Fica. Aby sme si boli vedomí toho, že kto nám tu vlastne nejakým spôsobom moralizuje a hovorí o tom, že ako čo my ideme robiť, čo nejdeme dodržať, čo všetko kazíme, čo oni všetko pripravili. Našiel som si v publikácii INEKO Sľuby a realita, čo politici sľúbili a čo z toho plnia, za roky 2006 a 2010. Je tu jasný prejav populizmu a klamlivého marketingu. Výsledok nasledovný: „Vláda, ktorá nastúpila do funkcie v roku 2006, nesplnila dve tretiny svojich sľubov. Z 90 pred- a povolebných sľubov, ktoré sme do tejto publikácie zaradili pre vysokú popularitu a zásadný vplyv na spoločnosť, vláda podľa údajov dostupných k 30. októbru 2009 splnila iba 11 a prevažne ďalších 19. Zo zvyšných sľubov vláda ani len nezačala plniť 27 a 33 sľubov nesplnila ani spolovice. Neplnenie sľubov znamená pre Slovensko súčasne dobré i zlé správy,“ čítam ďalej. „Dobré preto, že vláda nesplnila 17 z 28 sľubov, ktoré odborníci označili za škodlivé. Vláda napríklad nezaviedla vyššie dane pre banky a monopoly, neodškodnila klientov nebankových subjektov, nezvýšila minimálnu mzdu na 60 % priemerného zárobku a nepresadila centralizáciu a zoštátnenie zdravotného poistenia. Vláda prevažne nesplnila ani svoj najpopulárnejší záväzok upraviť, resp. zrušiť zlé reformy pravicovej vlády na Slovensku, tak k spokojnosti odborníkov stále máme rovnú daň či rovnako veľký II. dôchodkový pilier.“ Tak to len aby sme vedeli, že s kým máme dočinenia a kto nám tuná nejakým spôsobom hovorí do svedomia. Ďakujem.
Blanár, Juraj, podpredseda NR SR (2021-03-31):
Pán poslanec Dostál s faktickou poznámkou. Nech sa páči.
Blanár, Juraj, podpredseda NR SR (2022-02-02):
S faktickou poznámkou pán poslanec Marek Šefčík.
Habánik, Jozef, poslanec NR SR (2020-12-02):
Ja sa ti chcem, pán poslanec Petrák, poďakovať za veľmi podrobné zhodnotenie rozpočtovej kapitoly ministerstva školstva. A to, čo si spomínal v percentách v prípade vysokoškolského vzdelávania a vedy, ja skúsim uviesť v absolútnych číslach. Výdavky na vysokoškolské vzdelávanie, vedu a sociálnu podporu študentov klesajú o 22,9 mil. eur. Predstavujú tak len 96 % výdavkov tohto roku. Pokles do roku 2023, tak ako je v samotnom návrhu uvedený, je ešte výraznejší. Ten pokles pre vysoké školy je zo sumy 611,5 mil. eur v roku 2020 plánovaný v roku 2023 len na sumu 534,6 mil. eur. Vysokoškolské vzdelávanie a veda sa tak dostávajú na absolútny okraj spoločenského aj politického, ale zrejme aj ekonomického záujmu. Prvýkrát v histórii Slovenskej republiky sa v rozpočtovej kapitole ministerstva školstva alokuje na kapitálové výdavky nula eur. Je to prvýkrát v histórii. Nikdy takáto zlá situácia od roku 1993 nebola. Prostriedky na rozvoj vysokých škôl medziročne klesajú o 50 %. Keď toto všetko spočítame, tak sa dostaneme k absolútnemu číslu prevyšujúcemu sumu 27 mil. eur. Aký to bude mať dopad? Aký bude výsledok v budúcom roku? Asi ten, že viaceré univerzity a verejné vysoké školy ohlásia hromadné prepúšťanie. Jedna univerzita v Košiciach už k tomuto vydala stanovisko a ohlásila ako prvá hromadné prepúšťanie učiteľov a vedecko-výskumných pracovníkov. Ďakujem.
Laurenčík, Milan, podpredseda NR SR (2021-05-05):
Ďakujeme. Chce sa vyjadriť k rozprave pani spravodajkyňa? Pani spravodajkyňa, nech sa páči, od rečníckeho pultu. Od rečníckeho pultu sa musíte vyjadriť. Pani spravodajkyňa, od pultu rečníckeho. Nech sa páči.
Ďurkovský, Andrej, poslanec NR SR (2010-12-03):
Ďakujem pekne. Pán poslanec Jarjabek, vy ste sa dotkli vo svojom vystúpení jedného momentu, ktorý sa týka rekonštrukcie kultúrnych pamiatok. Vy viete veľmi dobre, že v západných demokraciách funguje systém, kde rozdiel medzi tou klasickou stavebnou substanciou a tou nadhodnotou, ktorá tvorí tu kultúrnu pamiatku pri rekonštrukcii, hradí štát alebo príslušná obec, ktorá na to od štátu dostane finančné prostriedky. O tento model sa pokúšala táto krajina ix rokov. Pokúšali sa to predchádzajúce vlády, pokiaľ viem, neviem, či bola táto snaha aj vo vašej predchádzajúcej vláde. Ani jednej vláde sa to u nás nepodarilo vyriešiť. Tak ja by som požiadal, mali ste aj túto príležitosť, ale jednoducho nevyriešili ste ju. Prečo tento problém otvárame práve pri rozpočte, keď vieme, že musíme práve štátne prostriedky konsolidovať a znižovať výdavky. Záujem zo strany všetkých je, aby sme takýto model raz konečne spoločne vymysleli. Ak ho máte, tak ho povedzte. Budeme radi. Ďakujem.
B. Bugár, podpredseda NR SR: (2003-01-14):
Nech sa páči, máte slovo.
Mičovský, Ján, poslanec NR SR (2015-11-18):
Ďakujem za slovo, vážený pán predseda. No najprv, teda ďakujem za obidve poznámky. Pán poslanec Huba povedal veľmi múdru vetu, že teda je možné už v tomto prípade nájsť doslova kompenzáciu a čiastku, ktorá má byť odvodom, použiť práve konečne prvýkrát historicky na úhradu mimoprodukčných funkcií lesa, alebo ja skôr poviem, na úhradu tých najdôležitejších funkcií lesa, ktoré nemá nič spoločné s drevom. A poznámka pána poslanca Kuffu. No keby si si bol pozrel Zelenú správu, žiaľbohu, tá sa už podľa rozhodnutia strany SMER nedostala tohto roku do pléna Národnej rady, lebo je to vraj údajne zbytočné, tak by si zistil, že je tam čiastka, ktorá bola vynaložená za minulý rok na oblasť hradenia bystrín 100-tisíc eur. Takže áno, nie je to nula, ale je to zlomok toho, čo je potrebné a čo sa vynakladalo v minulosti. To, čo hovoríš ty, to práve len dosvedčuje obrovský význam toho, čo lesníci majú robiť a čo, žiaľbohu, nemôžu robiť aj kvôli týmto nezmyselným odvodom, pretože poldre, to je otázka údolí, to je otázka dolných tokov. Ak hovoríme o povinnosti lesníkov brániť povodniam, tak to sú práve opatrenia na horných tokoch, lesných porastoch, kde nás to toľko nestojí a kde je možné účinne zabrániť práve povodňovým vlnám, pretože povodeň už polder nezachráni. Ten ju len môže svojím spôsobom zachytiť, eliminovať, ale ona už vznikla. Povodniam brániť môžeme vďaka lesníckym hradeniam bystrín, ktoré majú viac ako 100-ročnú tradíciu a na ktoré niet peňazí práve na tých horných tokoch. Takže možno aj z tohto pohľadu je škoda, že tá Zelená správa, ktorá hovorí o množstve lesníckych povinností, sa takým nezmysleným spôsobom stratila z pléna s argumentáciou, že vraj o to nie je záujem. Bol by si sa, Štefan, o tom dozvedel viacej, keby tu bolo o nej rokovanie. Takže asi toľko. Ďakujem pekne.
I. Andruskó, poslanec: (2009-02-03):
Ďakujem pekne. Pán predseda, skončil som.
Sárközy, Irén, poslankyňa NR SR (2019-09-17):
Ďakujem. Budem veľmi krátka, ale dovoľte mi reagovať. Ja veľmi pekne ďakujem za túto diskusiu, ale chcem vyzdvihnúť, že ak naozaj majú niektoré samosprávy problém zabezpečovať svoje kompetencie, naozaj, tak ako aj pán poslanec Mihál hovoril o tom, je to relevantná téma na diskusiu, či už na strane kompetencií alebo spôsobu ich financovania. Ale odzneli veľmi kritické názory zo strany samospráv aj na to, že zrušme 
VÚC-ky, lebo tam akože tie kompetencie, tie peniaze veľa by sme mohli ušetriť. Niektorí primátori majú názor, že, teda zase VÚC-ky majú názor, že máme na Slovensku veľa obcí, veľa miest, tak áno, je to, je to ďalšia téma na ďalšiu diskusiu. Ale chcem, ale veľmi chcem zdôrazniť, že ani pre samosprávy, ani pre ich obyvateľov nebude dobré, keď tu vznikne taký fenomén, že primátori alebo predsedovia, predsedkyňa VÚC-ky budú chcieť zabrániť znižovaniu daní zamestnancom. Toto ja si myslím, že ani politicky, ani ľudsky to nie je dobrý marketing. Ako možnože získajú nejaké politické body do ďalších volieb, ale my znižujeme dane pre ľudí a budeme stále znižovať, naša strana, kým budeme mať možnosť. A teraz občania budú môcť aj podľa vášho hlasovania zistiť, že kto chce znižovať dane a kto nechce znižovať dane ľuďom. Možno pripomínam, že v prvom, pri prvom hlasovaní váš poslanecký klub podporil tento návrh, tak očakávam, že aj v druhom kole tá podpora bude aj z vašej strany. Ešte by som chcela možno dodať to, že čo, koľko to bolo pre samosprávy, že dochádzalo k tichému zdaňovaniu a za päť rokov z tohto, že sme my neupravili, nezvýšili sme nezdaniteľnú časť, tak profitovali samosprávy a bolo to 700 miliónov eur. 
A keď hovoríme aj o daňovom mixe, tak treba povedať na rovinu to, že za posledné tri roky, teda od roku 2016 do roka 2017 príjmy samospráv rástli o 27 %. Takže takýmto tempom za tri roky rástli dane z príjmov. Príjmy štátu rástli o 13 %. Takže čo to znamená? Keď vy voláte po tom, aby bol daňový mix, tak znamenalo by to, že aj daňové príjmy samospráv by nepredstavovali za tri roky 27 %, ale boli by na úrovni daňových príjmov štátu, to znamená 13 %. Takže my tu môžme rozprávať ako o tom, ale tí, ktorí si to prepočítali, aj starostovia, tak veľmi nechcú ten daňový mix, musím vám to povedať na rovinu. Na druhej strane musím povedať aj to, že mesto Komárno, v týchto dňoch akurát sa mi dostalo do ruky hospodársky výsledok za prvý polrok. Mesto Komárno má 3 milióny zisku. Tri milióny zisku. No akého zisku? To, to je z tých výsledkov. 
A neni tu už pán poslanec Mihál, win-win. Som presvedčená, že kompromis – nárast príjmov samosprávam 130 miliónov, nárast príjmov ľudí 130 miliónov – je to kompromis z našej strany a aj z toho titulu, lebo naozaj ľuďom narástla čistá mzda o 17 % a áno, možno niektorí, aj pán poslanec Mihál hovoril, že odvaha, áno, je to možno odvaha, ale, ale robíme to pre ľudí, a je to, je to naša agenda, tak ako, ako to aj on hovoril a my sme za to, aby sa znižovali dane ľuďom.
Laššáková, Jana, podpredsedníčka NR SR (2015-04-23):
Nech sa páči, pán minister
B. Bugár, podpredseda NR SR: (2002-11-06):
(Hlasovanie.) Prítomných je 124 poslancov, za návrh 79, proti 42, zdržali sa 3. Konštatujem, že Národná rada sa uzniesla, že tento návrh zákona prerokuje v druhom čítaní. Druhé hlasovanie, pani poslankyňa.
Kaliňák, Robert, podpredseda vlády a minister vnútra SR (2014-11-10):
Podľa mňa je jeden z tých výborných nápadov ministra financií v tomto prípade, že na jednej strane zvýšite ľuďom minimálnu mzdu, na druhej strane nezaťažíte toho, kto tých ľudí zamestnáva. Nie je to geniálne riešenie? Už ste ho niekto za to pochválili? Nie, chápem, ale v každom prípade to je presne to, keď sa chcete oháňať ľuďmi, keď chcete hovoriť o tom, aký máte záujem o ľudí, toto je dôležité robiť. Rovnako ste mali dva roky na to, aby ste toto presadili. Ak to dnes presadzuje minister financií, je to presne po dvoch rokoch. My sa dnes môžeme porovnávať, kto čo dokázal urobiť a aký význam má mať stabilnú vládu, aký význam má mať vládu, v ktorej sa nevedia dohodnúť na ničom. A to je ten hlavný rozdiel, ktorý nás líši. Blížim sa k záveru, nebojte sa. Vrátim sa ešte k tomu, kde sme sa bavili o tých finančných skupinách. Hovoril som o zisku samotných poisťovní, ktoré ste nechali len tak, proste Ústavný súd o tom rozhodol, ako povedal pán Novotný, no tak čo bude, tak bude mať Penta zisk. Pre mňa je dôležité, ako sme sa postavili k privatizácii. Predali ste letisko v Bratislave Pente. A my sme povedali, že sa proti tomu postavíme. A presne tej Pente, ktorá niekde spolupracuje, ktorú tak často beriete do úst v súvislosti so stranou SMER, sme urobili hrádzu pri privatizácii a vrátili sme tak letisko tam, kam patrí, do rúk štátu. (Potlesk.) Pani poslankyňa Vášáryová, veľmi si vás vážim, povedala, že nikto na bratislavské letisko nelieta, to určite ocenia všetci turisti, ktorí z neho lietajú na dovolenky (Smiech v sále.), čo ste povedali, že sú pre vás nikto, ale to je postoj presne k tým ľuďom. Pozrite sa, pre mňa je jedna vec dôležitá, že... (Reakcie z pléna.)
A. Belousovová, podpredsedníčka NR SR: (2008-03-28):
A pán poslanec Miklós má slovo, nech sa páči.
B. Bugár, podpredseda NR SR: (2005-09-21):
(Hlasovanie.) Prítomných je 80 poslancov, za 77, zdržal sa 1, nehlasovali 2. Návrh zákona sme postúpili do druhého čítania. Nech sa páči. R. Vavrík, poslanec: Poprosím teraz dať hlasovať o tom, aby predmetný návrh zákona prerokoval ústavnoprávny výbor a výbor pre obranu a bezpečnosť, ktorý bude zároveň gesčným výborom, a to v lehote do 30 dní a gesčný do 31 dní. (Reakcie z pléna.) Ja viem, že je to ústavný zákon, ale v súlade s rozhodnutím predsedu Národnej rady, ktoré máme k dispozícii, predseda určil, že to prerokujú len tieto dva výbory, tak ja beriem do úvahy to, čo navrhol predseda Národnej rady, ja som sa s tým stotožnil. Dajte, prosím, o tom hlasovať.
Pellegrini, Peter, predseda NR SR (2023-12-12):
Ďakujem pekne. Na vaše vystúpenie vidím zatiaľ pani poslankyňu Nash. Ôsmu. Skúsime pozrieť tabuľu, či je ešte niečo za tým. Nie. Pani poslankyňa Nash je poslednou prihlásenou. Ako prvý pán poslanec Vašečka.
Viskupič, Jozef, poslanec NR SR (2015-09-23):
V zmysle zásady počítať s najlepším a pripraviť sa na najhoršie si myslím, že ten problém má dve roviny. Absolútne podpisujem to, že vidím dobrý úmysel a to bona fide i konanie z hľadiska zlepšenia sociálneho, odvodového, daňového. Čo som hlavne kritizoval, bolo a na to by som chcel dostať odpoveď, aký bude prístup, nazvem to všeobecne, ku grantom, resp. či tento zoznam bude uprednostňovať skupinu ľudí, ktorí na ňom budú. Čiže zamýšľaná skupina 5 – 6-tisíc umelcov sa na základe toho, že budú evidovaní, bude dostávať alebo nebude dostávať? To je otázka. Pretože to už by potom z dobrovoľnej veci robilo dobrovoľne podmienenú vec, že ak chcem aj nejakým spôsobom financovať svoju činnosť, hlavne s dotykom so štátom, ktorý, v mnohých oblastiach kultúrnych je tým jediným honorom štát, audiovizuálna tvorba a podobne. A druhá, druhá vec, ktorá mi napadá, že, ja nehovorím a nikto nemôže obviniť ministerstvo zo zlého úmyslu, ale ako vyriešite problém, že, teraz to berte ako príklad, že niekto pôsobí v oblasti cukrárstva, cíti sa ako umelec na tom, že niečo vyrába, pritom máme živnosť, ktorú toto realizuje, ale vyhodnotí si v rámci živnostenského podnikania, že benefity byť slobodným umelcom alebo v slobodnom povolaní sú vyššie, a toto, lebo my zasahujeme do podnikania a otvárame obrovské množstvo problémov a bude chcieť realizovať svoj podnikateľský život a... (Prerušenie vystúpenia časomerom.)
Frešo, Pavol, poslanec NR SR (2014-11-08):
Ďakujem veľmi pekne, pani predsedajúca. Už človek je trochu unavený, keď som tak začúval pána poslanca Kéryho, tak normálne som až takmer z toho vypadol. Samozrejme, nebudem naňho reagovať, budem reagovať na predrečníka. Som sústredený, viem, na koho môžem reagovať. Dávam pozor stále pozorne, možnože pozornejšie ako pán premiér, ktorý, pozerám, tu už niekoľko hodín chýba. Uznávam, bola vyčerpávajúca tá jeho obhajoba. A vrátim sa k tej podstate. Ľudo, pozri, myslím si, že všetci chápeme, o čo sa jedná. Jedná sa o ten vývar jedného milióna eur a viacej, to znamená, jedná sa o to všetko, čo v tom zdravotníctve sa berie preč. To treba povedať popravde, že budeme tu sedieť možno niekoľko dní len preto, lebo táto vláda nie je schopná, nemá premiéra, ktorý by buchol po stole, zavelil všetkým okolo. Poďme teda pomenovať toho, kto je prijímateľom toho milióna eur, kvôli komu si nosíme do nemocníc príbory, kvôli komu nemáme v nemocniciach toaletný papier. Možnože to pátranie, páni zostávajúci ministri, nebude zasa až také zložité. Možno tak nebude treba zachádzať akože z Cypru až niekde do Strednej Ameriky, do nejakého Belize, ale sa len stačiť porozhliadať niekde bližšie. Máte na to všetky možnosti, máte tie všetky tajné služby, obrovské rozpočty, no tak začnite to hľadanie. Ako však pán minister financií hovoril, ste podpísali nejaký pakt na to, aby ste to v roku 2017 mohli nájsť. No tak to nájdite, povedzme, rovno zajtra doobeda. Príďte nám to povedať. A potom môžeme celú schôdzu ukončiť a bude to raz-dva. Len to je práve to, čo sme zažili aj pri emisiách, čo zažívame vždy, premiér sa do roztrhania tela vykrúca. dneska sa už ani nevykrúca, dneska už rovno odišiel, asi mu to nejde veľmi dobre. Rovno odišiel, keď tu má vysvetliť, ten milión eur vlastne kde, u koho alebo v koho vrecku skončí. Ja viem, že tá otázka je nepríjemná, viem, že sa vás na to pýtajú voliči, pokiaľ medzi nich máte odvahu zájsť. Odporúčam vám, rovno teraz môžete ísť na pohotovosť, resp. na centrálny príjem na Kramáre, choďte ľuďom vysvetľovať, prečo to tam vyzerá tak, ak to vyzerá, lebo... (Prerušenie vystúpenia časomerom.)
Krajčír, Ľuboš, poslanec NR SR (2020-04-22):
Ďakujem pekne. Tiež by som chcel ubezpečiť občanov, že toto PVV je naozaj veľmi dobré. Chcel by som sa poďakovať vláde, že za tak krátky čas v takejto situácii sme to zvládli a dnes to máme na stole. Ako člen strany SME RODINA naozaj som hrdý, že plníme svoj program, tak ako sme sľúbili ľuďom. A ku kolegom z opozície, k vám napríklad, pán Blaha, ja chápem, že to je vaša absolútna povinnosť – útočiť. Ďakujem.
P. Paška, predseda NR SR: (2008-11-26):
(Hlasovanie.) 140 prítomných, 113 za, 24 sa zdržalo, 3 nehlasovali. Návrh sme schválili.
Jurinová, Erika, podpredsedníčka NR SR (2013-10-25):
S reakciou na faktické poznámky, pán poslanec Hlina.
M. Číž, podpredseda NR SR: (2007-12-11):
(Hlasovanie.) Prítomných 139 poslancov, za návrh 77 poslancov, proti 33 poslancov, zdržalo sa 24 poslancov, nehlasovalo 5 poslancov. Konštatujem, že Národná rada sa uzniesla, že tento návrh zákona prerokuje v druhom čítaní. Druhé hlasovanie, pán poslanec.
B. Bugár, podpredseda NR SR: (2004-10-19):
D. Bollová, poslankyňa: Ďakujem pekne. Pani poslankyňa Demeterová, veď ani my nespochybňujeme vaše názory, takže som rada, že vlastne si nič jedna druhej nevytýkame. Pani poslankyňa Sabolová, vy ste sa vyjadrili, že zákon dáva možnosť uchádzať sa. Prosím vás pekne, čo je to za zákonná norma, „možnosť“? Pýtam sa, aký dôkazový materiál bude zákon vyžadovať? Ja sa nebojím toho, že sa ich prihlási, čo ja viem, oveľa viac ako v skutočnosti ich slúžilo, ale čo potom? Ako to budete rozlišovať? Ja si myslím, že som to povedala zrozumiteľne z toho listu, toho autora, ktorého sa nebojím povedať, ale ja som sa ho nepýtala. Ja sa ho spýtam, buďte bez starosti, že vám ho poviem, to nie je anonym, to je človek, ktorý slúžil v PTP. A k pánu poslancovi Škodovi. Ústav pamäti národa, ja si myslím, že o tomto ústave už sa tu toľko toho porozprávalo, podľa mňa, ja by som nestavila na serióznosť tvrdení tohto ústavu, pýtam sa však, pán minister, vy áno? Vy budete brať za smerodajné údaje Ústavu pamäti národa, ak budete odškodňovať ľudí, alebo budete pýtať od ľudí dôkazový materiál, ak sa bude chcieť niekto uchádzať o odškodnenie? Buďte taký dobrý, povedzte mi. Ďakujem.
Pellegrini, Peter, predseda NR SR (2015-06-30):
Ďakujem pekne. Pán poslanec, odôvodnenie ešte.
Danko, Andrej, predseda NR SR (2016-09-14):
Ďakujem. S faktickou poznámkou pani poslankyňa Veronika Remišová.
Pellegrini, Peter, predseda NR SR (2015-10-01):
Ďakujem pekne. Otváram všeobecnú rozpravu. Konštatujem, že som dostal jednu písomnú prihlášku od pána poslanca Osuského, ale evidujem, že ako prvý sa do rozpravy prihlásil pán navrhovateľ Ľudovít Kaník. Nech sa páči, máte slovo. Vy v ústnej ako prvý. Takže jediným prihláseným písomne je pán poslanec Osuský a týmto mu dávam slovo. Nech sa páči. Potom dám možnosť prihlásiť sa do rozpravy ústne aj ostatným pánom poslancom.
Gašparovič, Štefan, poslanec NR SR (2014-09-23):
Pán predseda výboru pre európske záležitosti, v tvojom prejave niekoľkokrát zazneli slová, ako hľadať kompromis a slovo mier. Áno, na Ukrajine pretieklo už veľmi veľa krvi a mier sa tam dá dosiahnuť len a len rokovaním a hľadaním kompromisu. Takže ďakujem ti za tvoj prejav, ktorý je naozaj o mieri a hľadaní kompromisu.
L. Miklós, minister životného prostredia SR: (2002-06-25):
Verím, vážené poslankyne, vážení páni poslanci, že ani s týmto návrhom zákona nie sú žiadne problémy z vašej strany a verím, že tento zákon podporíte. Ďakujem pekne.
Simon, Zsolt, poslanec NR SR (2012-09-27):
Ďakujem pekne. Vážený pán minister, ďakujem veľmi pekne za sprostredkovanie odpovedí na moju otázku, ale musím povedať, že nie som úplne spokojný s odpoveďou, nakoľko tí, ktorí prevádzkujú reštaurácie, vývarovne alebo pohostinstvá, nie sú colnými skladmi, a teda totiž oni sami nemôžu požiadať a bude problém, ako ho vrátiť. Vychádzam len z tvrdenia, ktoré vyslovil pán minister Jahnátek, že on bude trvať na tom, aby tento tovar bol vrátený do Českej republiky. Ja by som vás chcel poprosiť, aby ste tlmočili pánovi ministrovi financií, aby našiel riešenie nekomplikované, aby sme našich podnikateľov za danú situáciu dvojnásobne netrestali. Ďakujem pekne.
Figeľ, Ján, podpredseda NR SR (2014-02-04):
Ďakujem pekne. Nech sa páči zaujať miesto pre spravodajcov. Otváram rozpravu, do ktorej som dostal písomne prihlásených, ale už aj na základe rozpravy, teda na základe úvodu vyjadrených, Pavla Zajaca, Janu Žitňanskú a Jozefa Mikloška. Takže na základe rokovacieho poriadku Pavol Zajac a potom Jana Žitňanská, Jozef Mikloško.
P. Hrušovský, podpredseda NR SR: (2002-05-29):
Teraz prosím povereného spravodajcu pána poslanca Prokopoviča, aby informoval Národnú radu o výsledku prerokúvania návrhu vo výboroch, ako aj o stanovisku gestorského výboru.
Pellegrini, Peter, predseda NR SR (2014-12-10):
Ďakujem pekne. Už sa ho opýtate nabudúce, keď príde pán poslanec. Takže uzatváram rozpravu, vyhlasujem ju za skončenú. Pýtam sa navrhovateľky, či chce zaujať stanovisko záverečné. (Reakcia navrhovateľky.) Nech sa páči, pani poslankyňa.
Milanová, Natália, ministerka kultúry SR (2022-09-22):
Ďakujem.
Laššáková, Jana, doterajšia podpredsedníčka NR SR (2016-03-23):
Vážené kolegyne, vážení kolegovia, takže pokračujeme v skladaní sľubu poslancov VII. volebného obdobia. Teraz vykoná sľub poslanec Národnej rady Miroslav Číž.
Glenda, Tibor, poslanec NR SR (2014-09-23):
Pán poslanec Choma požiadal vyňať bod č. 38 zo spoločnej správy na osobitné hlasovanie. Pán predseda, dajte, prosím, hlasovať o tomto bode.
Viskupič, Marián, poslanec NR SR (2020-11-05):
Ďakujem pekne za slovo. Kolegynka a kolegovia, členovia finančného výboru, pozývam na rokovanie dnes 13.30 v našej miestnosti č. 31. Ďakujem pekne.
Paška, Pavol, predseda NR SR (2013-05-29):
Hlasujeme. (Hlasovanie.) 139 prítomných, 61 za, 77 proti, 1 sa zdržal. Návrh sme neschválili.
Danko, Andrej, predseda NR SR (2016-09-14):
Ďakujem. Pokračujeme v rozprave. Písomne boli prihlásení do rozpravy, pokiaľ mám dobrú informáciu, vymenil sa pán poslanec Žarnay a Sopko. Takže pán poslanec Sopko mal nasledovať. Takže stráca poradie. Poprosím pán poslanec Peter Chudík. Takisto nie je v sále. Pán poslanec Žarnay.
Blanár, Juraj, podpredseda NR SR (2022-05-10):
Posledná faktická, pani poslankyňa Pleštinská, nech sa páči.
Zmajkovičová, Renáta, podpredsedníčka NR SR (2014-07-02):
Pán poslanec Kadúc, nech sa páči, s reakciou.
Pellegrini, Peter, predseda NR SR (2014-11-28):
Prezentujme sa a hlasujeme o návrhu pána poslanca Švejnu vrátiť návrh zákona na dopracovanie. (Hlasovanie.) Prítomných 129, za 52, proti 75, zdržali sa 2. Tento návrh sme neschválili. Pán spravodajca.
Jakab, Elemér, poslanec NR SR (2012-12-11):
Pán predseda, ja do rozpravy som toto...
Bugár, Béla, podpredseda NR SR (2017-09-19):
Pán poslanec Dostál.
P. Hrušovský, podpredseda NR SR: (2002-05-14):
Pristúpime k prerokúvaniu vládneho návrhu zákona, ktorým sa mení a dopĺňa zákon Národnej rady Slovenskej republiky č. 202/1995 Z. z. Devízový zákon a zákon, ktorým sa mení a dopĺňa zákon Slovenskej národnej rady č. 372/1990 Zb. o priestupkoch v znení neskorších predpisov, v znení neskorších predpisov a ktorým sa mení a dopĺňa zákon č. 229/1991 Zb. o úprave vlastníckych vzťahov k pôde a inému poľnohospodárskemu majetku v znení neskorších predpisov . Návrh vlády prerokúvame ako tlač 1464. Súčasťou návrhu je aj rozhodnutie predsedu Národnej rady o pridelení návrhu zákona na prerokovanie výborom. Prosím, aby z poverenia vlády Slovenskej republiky predmetný návrh zákona uviedol a odôvodnil pán minister financií Hajnovič. Pán minister, máte slovo. F. Hajnovič, minister financií SR: Ďakujem. Vážený pán predsedajúci, vážená Národná rada, dovoľte mi, aby som v prvom čítaní uviedol novelu Devízového zákona. Vládnym návrhom novely Devízového zákona sa realizujú záväzky, ktoré vyplývajú pre Slovenskú republiku z Európskej dohody o pridružení Slovenskej republiky k Európskym spoločenstvám. Z dohody Slovenskej republiky s OECD a záväzkov, ktoré Slovenská republika prijala v rámci negociačného procesu za kapitolu IV Slobodný pohyb kapitálu. S účinnosťou od 1. januára 2003 sa uvoľňujú operácie s finančnými derivátmi a zrušuje sa možnosť zavedenia limitu na vývoz a dovoz slovenskej alebo cudzej meny v hotovosti. Následne s účinnosťou od 1. januára 2004 sa umožní tuzemcom otvárať a viesť účty v zahraničí a odstránia sa doterajšie obmedzenia pri investovaní a nadobúdaní nehnuteľností v zahraničí. Predkladanou novelou Devízového zákona sa zavŕši liberalizačný proces devízového režimu, a to najneskôr ku dňu vstupu Slovenskej republiky do Európskej únie s výnimkou poľnohospodárskej a lesnej pôdy, ku ktorej Slovenská republika uplatnila sedemročné prechodné obdobie v rámci negociačného procesu s Európskou komisiou v kapitole IV Slobodný pohyb kapitálu. Obmedzenie pri nadobúdaní poľnohospodárskej a lesnej pôdy sa navrhuje neuplatňovať u občanov z členských štátov Európskej únie, ak pracujú na poľnohospodárskej pôde najmenej tri roky a zároveň majú na území Slovenskej republiky zaregistrovaný prechodný pobyt. Vážená Národná rada, žiadam vás o podporu pre túto vládnu predlohu a o jej posunutie do druhého čítania. Ďakujem za pozornosť.
Grendel, Gábor, podpredseda NR SR (2020-12-08):
Budeme teraz hlasovať o procedurálnom návrhu pána poslanca Tarabu, a síce, aby Národná rada Slovenskej republiky hlasovaním požiadala novozvoleného generálneho prokurátora, aby prišiel do pléna Národnej rady Slovenskej republiky po svojom vymenovaní prezidentkou Slovenskej republiky vysloviť názor na navrhované zmeny v oblasti prokuratúry a do tohto času sa posunulo hlasovanie o nich. Prezentujme sa a hlasujme. (Hlasovanie.) Prítomných 144 poslancov, za 52, proti 30, zdržalo sa 62, hlasovali všetci prítomní poslanci. Konštatujem, že tento procedurálny návrh sme neschválili. Ešte pán poslanec Jarjabek.
Jurinová, Erika, podpredsedníčka NR SR (2014-06-27):
Pán poslanec Huba.
B. Bugár, podpredseda NR SR: (2002-05-23):
(Hlasovanie.) Prítomných je 93 poslancov, za 77, zdržalo sa 9, nehlasovalo 7. Konštatujem, že Národná rada pridelila návrh tohto zákona výborom, určila gestorský výbor, ako aj príslušné lehoty výborom na jeho prerokovanie v druhom čítaní. Pán poslanec Cuper, máte faktickú alebo procedurálny návrh? (Reakcia z pléna.) Takže budeme pokračovať v hlasovaní o návrhu skupiny poslancov Národnej rady Slovenskej republiky na vydanie zákona o Komore ekológov (tlač 1474). Spravodajcom je pán poslanec Vrždák. Nech sa páči, máte slovo. Pán poslanec, nech sa páči, môžeme pristúpiť k hlasovaniu. P. Vrždák, poslanec: Pán predsedajúci, dajte, prosím, hlasovať, keďže neboli žiadne pripomienky v rozprave, dajte, prosím, hlasovať o postupe návrhu zákona do druhého čítania.
Ďuriš Nicholsonová, Lucia, podpredsedníčka NR SR (2017-02-08):
Nech sa páči, pani podpredsedníčka vlády, máte možnosť reagovať na faktické poznámky.
Viskupič, Jozef, poslanec NR SR (2014-11-09):
Možno sa troška zopakujem, len sa to opýtam inak ako predrečník, že si spomínal, pán minister, že si ochotný sa baviť o oddlžení, až keď sa zastaví teda nárast toho dlhu. A ja sa chcem spýtať, že akú tú reformu treba urobiť, aby si bol ochotný o tom hovoriť, pretože to zadlžovanie predpokladám, že nie je radostná správa ani v zodpovednej úlohe ministerstva financií, pretože tá rezistencia alebo teda odolnosť tých parametrov, ktoré nastavil minister Zajac, sa mne zdá, že ona je tak trošička taký aj zlatý politický grál, lebo je viacero ľudí zo strany SMER, ktorá sa vracia ako keby do tohto obdobia, a argumentáciu, čokoľvek v tom zdravotníctve kríva a nevieme s tým dlhodobo pohnúť, začína tu. Len už sa mi zdá, že sedemročný mandát prerušený dvojročným mandátom Radičovej vlády je dostatočne dlhé obdobie na to, a keď to nestihla teda Radičovej vláda, teraz už je ďalších dva a pol roka, aby sme mali minimálne víziu, keď už nie teda priamo stratégiu, ktorú realizujeme. Čiže čo je reforma, keď začneš byť ochotný sa o tomto baviť? A druhá otázka je, že, k tomu daňovému výberu, keď mám tú možnosť sa opýtať napriamo: je ten výpočet pána poslanca Novotného správny? Bude to tých 40 mil. daňového výberu, čo chceme v bezplatnom zdravotníctve dostať používaním pokladníc? Ďakujem.
Zmajkovičová, Renáta, podpredsedníčka NR SR (2012-05-03):
Ďakujem. Pán poslanec Matovič s faktickou poznámkou.
Borguľa, Martin, poslanec NR SR (2021-09-17):
Vážený pán predsedajúci, vážená kolegyňa, vážený pán kolega, kolegyne, kolegovia, keď človek rozmýšľa nad návrhom tohto zákona a teda nad návrhom zákona, ktorý umožní mať zdravotný personál a priamo v nemocniciach, tak sa človeku vlastne až rozum zastavuje, že takéto niečo v 21. storočí neni automatické, že v školách, v ktorých sú mnohokrát stovky žiakov, samozrejme, sú aj menšie zariadenia, ale máme školy, v ktorých sú až stovky žiakov, tak neexistuje alebo nie je prítomný trvalo zdravotný personál, ktorý by zabezpečoval to, že jednoducho žiaci nebudú vylučovaní, napríklad cukrovkári, z procesu výučby len preto, že potrebujú v podstate jednoduchý a zdravotnícky zákrok. Ja veľmi podporujem a som veľmi rád takémuto návrhu zákona a naozaj zopakujem to ešte raz, že som až prekvapený, že v 21. storočí neni niečo takéto automatické. A okrem toho, že pomôžeme práve žiakom, ktorí majú takéto zdravotné problémy, ktorí v podstate vedia úplne bez problémov absolvovať výučbu a nemusia ísť na špeciálne, špeciálne školy, tak my sa aj ešte viac staráme o to, aby naše deti, a ja som otcom 9-ročného syna a 
6-ročnej dcéry, tak sa ešte viacej staráme o to, aby naše deti študovali v bezpečí, lebo predsa keď príde k nejakému úrazu alebo k nejakému nešťastiu, alebo k nejakému zdravotnému zlyhaniu toho dieťaťa v škole, tak práve tento zdravotnícky personál, ktorý bude v tej škole prítomný, a vie zabezpečiť tú základnú prvú pomoc ešte možno pred príchodom sanitky. A keď takýmto spôsobom zachránime hoci jeden jediný život dieťaťa v škole, tak sme urobili jednu úžasnú vec, ktorá sa nedá nijakým spôsobom nejak ohodnotiť, ohodnotiť peniazmi. Ja zopakujem ešte raz. Veľmi podporujem tento návrh zákona. Dúfam, že v pilotnej fáze ho uvidíme čo najskorej a následne že sa rozšíri do maximálneho počtu škôl a naše deti budú vyrastať a študovať v bezpečnejších prostrediach, plus deti, ktoré nemusia byť vylúčené zo štandardného vyučovacieho procesu, ani vylučované nebudú. Zároveň aj ohromne uľahčíme pôsobenie rodičov, ktorí mnohokrát nechodia do zamestnania práve preto, lebo ten jednoduchý úkon, pichnutie napríklad toho inzulínu, tak oni suplujú túto zdravotnú starostlivosť. Pani kolegyne, veľmi pekne vám ďakujem za predložený zákon a vyslovujem mu plnú podporu.
Danko, Andrej, predseda NR SR (2016-06-16):
Ďakujem. Pristúpime k hlasovaniu. Keďže sme schválili návrh uznesenia, že návrh zákona prerokujeme v druhom čítaní, pristúpime k hlasovaniu o pridelení návrhu výborom a o určení gestorského výboru, ako aj lehôt na jeho prerokovanie. Prosím spravodajcu, aby uviedol hlasovanie. (Reakcie z pléna.) Prezentujme sa a hlasujme. (Hlasovanie.) Ďakujem, prítomných 137 poslancov, za 119, proti nikto, zdržalo sa 16, nehlasovali 2. Konštatujem, že Národná rada pridelila návrh tohto zákona výborom, určila gestorský výbor a príslušné lehoty výborom na jeho prerokovanie v druhom čítaní. Ďalej budeme hlasovať o bode 15 schváleného programu, ktorým je prvé čítanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 85/2005 Z. z. o politických stranách a politických hnutiach v znení neskorších predpisov (tlač 126). Prosím spravodajcu z výboru pre financie a rozpočet poslanca Martina Kotlebu, aby uviedol hlasovanie.
Pellegrini Peter, predseda NR SR (2014-12-09):
Otváram rozpravu v treťom čítaní . Pýtam sa, či sa niekto hlási do rozpravy. Končím možnosť prihlásiť sa do rozpravy a vyhlasujem rozpravu za skončenú. Pani spravodajkyňa.
Laššáková, Jana, podpredsedníčka NR SR (2014-01-31):
Ďakujem pekne, pán spravodajca. Zaujmite miesto určené pre spravodajcov. Otváram všeobecnú rozpravu. Do rozpravy som nedostala žiadnu písomnú prihlášku. Pýtam sa, či sa hlási niekto do rozpravy ústne. Áno, ako avizoval včera pán poslanec Hlina, nech sa páči, máte slovo.
Šeliga, Juraj, podpredseda NR SR (2020-09-18):
Ďakujem pekne, pán poslanec. Otváram všeobecnú rozpravu, do ktorej som opäť nedostal žiadnu písomnú prihlášku. Chcem sa spýtať, že či sa chce niekto prihlásiť ústne do rozpravy. Nikto. Ďakujem. Vyhlasujem rozpravu za skončenú. Páni, nechcete nám už nič povedať? Ďakujem. Prerušujem rokovanie o tomto bode. Budeme pokračovať prvým čítaním o návrhu skupiny poslancov na vydanie zákona, ktorým sa mení a dopĺňa zákon č. 131/2002 Z. z. o vysokých školách a o zmene a doplnení niektorých zákonov v znení neskorších predpisov. Návrh zákona je uverejnený ako tlač 212, návrh na jeho pridelenie výborom je v rozhodnutí č. 202. Dávam slovo pánovi poslancovi Vašečkovi, aby za skupinu poslancov návrh zákona uviedol. Pán poslanec Vašečka nie je v sále, takže prepadáva mu poradie. Tým pádom tento návrh zákona sa presúva na posledné miesto v programe. Budeme pokračovať ďalej prvým čítaním o návrhu poslanca Milana Vetráka na vydanie zákona, ktorým sa mení a dopĺňa zákon č. 85/2005 Z. z. o politických stranách a politických hnutiach v znení neskorších predpisov a ktorým sa mení zákon č. 291/2002 Z. z. o Štátnej pokladnici a o zmene a doplnení niektorých zákonov v znení neskorších predpisov. Návrh má tlač 213, pridelenie výborom – rozhodnutie 203. Pán poslanec Vetrák, nech sa páči, uveďte nám, prosím, návrh zákona. (Rokovanie o návrhu poslanca Národnej rady Slovenskej republiky Milana Vetráka na vydanie zákona, ktorým sa mení a dopĺňa zákon č. 85/2005 Z. z. o politických stranách a politických hnutiach v znení neskorších predpisov a ktorým sa mení zákon č. 291/2002 Z. z. o Štátnej pokladnici a o zmene a doplnení niektorých zákonov v znení neskorších predpisov , tlač 213.)
V. Veteška, podpredseda NR SR: (2004-03-17):
K. Ondriaš, poslanec: Ďakujem za slovo. Ja poďakujem diskutujúcim za podnetné návrhy. Pánovi poslancovi Novotnému. Úplne s vami  súhlasím, že kvalita psychiatrickej starostlivosti sa musí zvyšovať na Slovensku, lebo súčasné sociálne zákony sú také, že ozaj tých 5,4 milióna tam pôjde raz za rok. Povedali ste, že štatistické údaje za socializmu boli aké také. To sú presné štatistické údaje, ktoré dáva Štatistický úrad váš, súčasný. Poslankyni Navrátilovej. Ja zámerne nevyhľadávam korelácie, ale ja som ešte nenašiel nič, čo by sa po roku 1989 zlepšilo. Ja tých grafov mám sto a ja hľadám, že raz nájdem niečo, čo sa zlepšilo a poviem si, že konečne táto vláda niečo urobila dobre. Ďakujem.
Janiš, Stanislav, poslanec NR SR (2011-05-17):
Pán predsedajúci, dajte hlasovať, prosím, o tom, že Národná rada prideľuje predložený návrh zákona na prerokovanie výborom: ústavnoprávnemu výboru, výboru pre hospodárstvo, výstavbu a dopravu a výboru pre verejnú správu a regionálny rozvoj. A ďalej aby za gestorský výbor určila výbor pre hospodárstvo, výstavbu a dopravu a určené výbory prerokovali vládny návrh zákona do 30 dní a gestorský do 32 dní od prerokovania návrhu zákona v prvom čítaní.
Sólymos, László, minister životného prostredia SR (2017-03-23):
Ďakujem pekne. Vážený pán predsedajúci, vážená Národná rada, cieľom návrhu novely zákona je zapracovanie zmien, ktoré vyplynuli z aplikačnej praxe a ktoré majú za cieľ zjednodušiť proces integrovaného povoľovania. Zároveň novela zabezpečí úplnú transpozíciu smernice Európskeho parlamentu a Rady 2010/75. Do návrhu sme zapracovali zmeny, ktoré vyplynuli z povinnosti ochrany životného prostredia a ľudského zdravia. Prevádzkovatelia skládok tak dostanú novú povinnosť v prípade reálneho uzatvorenia a rekultivácie skládky v presne určenej lehote. Zároveň po uzatvorení skládky budú musieť podať žiadosť o jej kolaudáciu. V prípade, že by si prevádzkovateľ tieto povinnosti neplnil, novela stanovuje nové sankcie, ktoré by mali mať pozitívny vplyv na štátny rozpočet. Zavedenie nových povinností síce predpokladá aj vznik možnej finančnej záťaže pre podnikateľské subjekty, no výsledkom bude výraznejšia ochrana životného prostredia a ľudského zdravia. Predkladaný návrh zákona je v súlade s Ústavou Slovenskej republiky, ústavnými zákonmi a zákonmi a ostatnými všeobecne záväznými predpismi, nálezmi Ústavného súdu Slovenskej republiky, medzinárodnými zmluvami, ktorými je Slovenská republika viazaná, ako aj s právom Európskej únie. Vážená Národná rada, verím, že predložený vládny návrh zákona schválite a postúpite do druhého čítania. Ďakujem.
Beluský, Martin, poslanec NR SR (2022-06-15):
Ďakujem pekne za slovo, pán podpredseda. Vážené panie poslankyne, páni poslanci, predkladám návrh zákona, ktorým sa mení a dopĺňa zákon č. 281/2015 o štátnej službe profesionálnych vojakov a o zmene a doplnení niektorých zákonov v znení neskorších predpisov. A cieľom tohto legislatívneho návrhu je umožniť profesionálnym vojakom, vojakom v aktívnej, v aktívnej zálohe, ako aj vojakom mimoriadnej služby odoprieť vojenskú službu mimo územia Slovenskej republiky. Viacej uvediem v rozprave, do ktorej sa hlásim ako prvý.
Remišová, Veronika, poslankyňa NR SR (2019-05-14):
Ďakujem. Pán Blaha, ja som nehovorila, keď som hovorila o Azovskom mori, ja som citovala stanovisko ministerstva zahraničných vecí a vášho kolegu pána Lajčáka. Čiže ja som presne čakala, že vy budete osobný, budete útočiť, urážať, ako to vy zvyknete. Ja vždy hovorím fakty. Snažím sa hovoriť konštruktívne, racionálne. Vy osobne urážate. Nech sa páči, ja som hovorila stanovisko ministerstva zahraničných vecí, čiže táto kritika zrejme šla na ministerstvo zahraničných vecí, že ničomu nerozumejú, že ruská agresia a tak ďalej. To si teda vydiskutujte vy medzi sebou. Čo sa týka ruských sankcií, samozrejme, ruské sankcie, najlepšie by bolo keby sme mali dobré vzťahy s Ruskom. O to sa, asi každý štát sa usiluje, aby mal dobré vzťahy s blízkymi krajinami. Ale v každom prípade keď sa pozrieme na čísla, za prvé mesiace tohto roka náš vývoz do Ruska stúpol skoro o 15 percent. Do Ruska dnes vyvážame päťkrát viac ako pred naším vstupom do Európskej únie. Toľko k sankciám. Konsenzus. Samozrejme, pán Kéry, ale v prvom rade tú zahranično-politickú orientáciu reprezentujú najvyšší ústavní činitelia a vládna koalícia. Čiže ak traja najvyšší ústavní činitelia majú tri odlišné postoje, tak nemôžeme hovoriť o tom, že Slovensko je stabilným partnerom. Ja napríklad sa stotožňujem a podporujem zahraničnopolitickú orientáciu, tak ako je, tak ako je napísaná v prioritách, v prioritách správy ministerstva zahraničných vecí. Ale čo z toho, keď ako opozícia ju podporujem, keď na medzinárodných fórach traja najvyšší ústavní činitelia majú tri rozdielne názory a predseda eurovýboru úplne iný názor? Čiže v tomto, v tomto je... (Prerušenie vystúpenia časomerom.)
Bugár, Béla, podpredseda NR SR (2018-10-23):
Prezentujme sa a hlasujme. (Hlasovanie.) Prítomných 128, za 94, proti 19, zdržalo sa 15 poslancov. Konštatujem, že sme v treťom čítaní . Pýtam sa, či sa hlási niekto do rozpravy. Nikto? Vyhlasujem rozpravu za skončenú. Nech sa páči.
Laššáková, Jana, podpredsedníčka NR SR (2014-11-10):
Na vystúpenie pána poslanca s faktickými poznámkami sa hlásia traja poslanci. Končím možnosť prihlásiť sa s faktickými poznámkami. Pán poslanec Viskupič, nech sa páči.
Laurenčík, Milan, podpredseda NR SR (2020-12-03):
Pán predseda, chcete reagovať na faktickú poznámku? Nie. O možnosť vystúpenia v rozprave požiadala pani navrhovateľka, pani ministerka spravodlivosti Mária Kolíková. Nech sa páči, máte slovo.
P. Hrušovský, predseda NR SR: (2005-01-19):
(Hlasovanie.) 141 prítomných, 141 za návrh. Návrh sme schválili. Prosím ďalší návrh. D. Podracká, poslankyňa: Pán predsedajúci, teraz dajte hlasovať o tom, že Národná rada prideľuje návrh zákona na prerokovanie ústavnoprávnemu výboru a výboru pre ľudské práva, národnosti a postavenie žien ako gestorskému výboru. Ďalej o tom, že určený výbor návrh zákona prerokuje do 10. marca 2005 a gestorský výbor do 11. marca 2005.
Ďuriš Nicholsonová, Lucia, podpredsedníčka NR SR (2018-02-02):
Ďakujeme pekne. V tejto chvíli, vážené kolegyne, vážení kolegovia, prerušujem rokovanie o tomto bode programu, je to po dohode s pánom ministrom, s vedením parlamentu a po súhlase tých, čo tu sedíte, a to kvôli tomu, že sa pripravuje komplikovaný pozmeňujúci návrh, ktorý neskôr v diskusii prednesie pán poslanec Ivan, až teda sa k tomu dopracujú. Dobre. Takže po dohode s pánom ministrom teraz bude nasledovať ďalší bod programu a tým je druhé čítanie o návrhu na vyslovenie súhlasu Národnej rady s Dohodou medzi vládou Slovenskej republiky a vládou Maďarska o prevádzkovaní, údržbe a rekonštrukcii cestných hraničných mostov a úsekov hraničných ciest na spoločnej štátnej hranici. Návrh vlády má tlač 791. A spoločná správa výborov má tlač 791a. Poprosím pána ministra dopravy, pána Árpáda Érseka, aby predmetný návrh uviedol, nech sa páči. (Rokovanie o návrhu na vyslovenie súhlasu Národnej rady Slovenskej republiky s Dohodou medzi vládou Slovenskej republiky a vládou Maďarska o prevádzkovaní, údržbe a rekonštrukcii cestných hraničných mostov a úsekov hraničných ciest na spoločnej štátnej hranici , tlač 791.)
Ivan, Miroslav, poslanec NR SR (2016-10-19):
Ďakujem za slovo. Ja som teda, pani ministerka, počul niekoľkokrát to slovo transparentnosť a ja by som, možnože teda som zle čítal, a mám technickú otázku, pretože chcel by som vedieť, tu v § 2 ods. 1 sa špecifikuje, kto je partnerom verejného sektora. A teda odpovedzte mi, prosím, na otázku, že ak vyhrá niekto verejné obstarávanie a objedná si tie služby u ďalšieho subjektu, tak ja to teda tak vidím, že ten subjekt už nie je partnerom verejného sektora. Alebo je? To je otázka. A čo ak potom ten, ktorý je subdodávateľ, si to zase ďalej v ďalšom reťazci objedná a dostane sa von z tohto zákona. Takže toto by som chcel vysvetliť, či tá transparentnosť končí na tom prvom stupni a potom to transparentnosť nie je, alebo to tak nie je, ako ja tvrdím, a potom teda chcem vidieť, kde to v zákone je takto vysvetlené. Ďakujem pekne.
Žiga, Peter, podpredseda NR SR (2024-09-13):
Teraz sa pýtam, či sa chce niekto do rozpravy prihlásiť ústne. Nie je tomu tak. Končím možnosť prihlásiť sa do rozpravy ústne a vyhlasujem rozpravu za skončenú. Chcem sa opýtať, či chce navrhovateľ zaujať stanovisko k rozprave. Spravodajca? Prerušujem rokovanie o tomto bode programu. Budeme pokračovať druhým čítaním o návrhu skupiny poslancov na vydanie zákona, ktorým sa mení a dopĺňa zákon č. 138/2017 o Fonde na podporu kultúry národnostných menšín a o zmene a doplnení niektorých zákonov v znení neskorších predpisov. Návrh zákona je uvedený ako tlač 155, informácia výborov má tlač 155a. Dávam slovo poslancovi Romanovi Michelkovi, aby za skupinu poslancov návrh odôvodnil. Nech sa páči. (Rokovanie v druhom čítaní o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 138/2017 Z. z. o Fonde na podporu kultúry národnostných menšín a o zmene a doplnení niektorých zákonov v znení neskorších predpisov , tlač 155.)